BMW

BMW (skratka pre ) je nemecká automobilka vyrábajúca automobily, motocykle a motory. Bola založená v roku 1916 a jej hlavné sídlo je v Mníchove. BMW je materskou spoločnosťou firiem MINI a Rolls-Royce a v nedávnej minulosti aj bývalej skupiny Rover. V roku 2005 zamestnával koncern viac ako 105 000 ľudí. BMW vyrába motocykle pod značkami BMW Motorrad a Husqvarna Motorcycles. Automobilka BMW je známa svojimi výkonnými a luxusnými automobilmi a je svetovou špičkou v oblasti predaja automobilov. Modrobiely vzor znaku firmy je štylizáciou bavorskej vlajky.

Dejiny 
V roku 1916 sa spojili dve nemecké firmy, Rapp Motorenwerke a Gustav Otto Flugzeugwerke, z ktorých vznikla spoločnosť Bayerische Flugzeugwerke. O rok neskôr sa spoločnosť premenovala na Bayerische Motoren Werke (Bavorské Motorové Závody), teda BMW. Spočiatku sa firma špecializovala iba na výrobu leteckých motorov. Po skončení Prvej svetovej vojny v roku 1918 bolo BMW prinútené ukončiť výrobu leteckých motorov podmienkami Versaillskej zmluvy. Spoločnosť sa preto v roku 1923 zamerala na výrobu motocyklov, a hneď po zrušení zmluvy v 1928 – 1929 začala vyrábať automobily. S jedným z motorov dokonca získala svetový rekord, keď v roku 1919 Franz Diemer dosiahol s lietadlom poháňaným motorom BMW IV rekordnú výšku 9 759 metrov. V roku 1922 bola otvorená továreň v Mníchove, na mieste, kde automobilka sídli dodnes. O rok neskôr bol postavený prvý motocykel BMW R32. Firma do automobilového priemyslu vstúpila v roku 1928, keď odkúpila závod v Eisenachu. Spoločnosť vyrábala iba jediný model na základe vozidla Austin Seven, ktorý vyrábala na základe licencie pod označením Dixi. Pôvodný model mal motor s objemom  a výkonom 11 kW (14 k). Neskoršie verzie z roku 1932 nazývané 3/20 PS mali vyšší výkon a modernejšiu konštrukciu.

Začiatkom 30-tych rokov už mali všetky modely charakteristickú masku chladiča. Najdôležitejším modelom 30-tych tokov bol model 303 z roku 1933 s 1,2 litrovým šesťvalcom. Vozidlo poskytovalo vynikajúce jazdné vlastnosti a boli k dispozícii rôzne karosérie. Ďalej nasledovali modely 309, 315 a 319. Tieto stále malé vozidlá sa zaslúžili o zväčšenie produkcie a tým zvyšovaniu zisku automobilky. Asi najznámejším predvojnovým vozidlom značky je model 328. Ľahký elegantný roadster sa vyrábal od roku 1936 do roku 1940. Bol poháňaný šesťvalcom s tromi karburátormi Solex () a výkonom 57 kW (77 k). Vozidlo dosahovalo maximálnu rýchlosť /h a stalo sa tak najrýchlejším sériovo vyrábaným vozidlom svojej doby. Typ 328 bol na svoju dobu veľmi moderný. Zmizli stúpačky a predné svetlomety boli zapustené do karosérie, čo bolo u predvojnových vozidiel veľmi výnimočné. Stal sa veľmi obľúbeným najmä vo Veľkej Británii, kde sa stal zakladateľom tradície anglických roadsterov. Bola vyvinutá aj pretekárska verzia, ktorá dosahovala nevídaných úspechov. Medzi najväčšie úspechy patrilo víťazstvo v pretekoch Mille Miglia a 24 hodín Le Mans. Pre tieto preteky bola postavená špeciálne verzia kupé od talianskej návrhárskej firmy Corrozzeria. Poslednými predvojnovými modelmi boli 321 a 335.

Počas druhej svetovej vojny sa výroba natrvalo presunula z okupovaného Eisenachu do Mníchova. Tri roky po skončení vojny bola obnovená výroba motocyklov a v roku 1952 výroba automobilov. Prvým povojnovým vozidlom bol model 501, ktorý ešte vychádzal z predvojnových automobilov BMW. Štvordverový automobil poháňaný šesťvalcom (2l) podporil znovuvzkriesenie značky a zároveň sa postaral, aby sa firma dostala na zoznam výrobcov luxusných automobilov. Nasledoval typ 502. Osemvalcový motor V8 () poháňal mnoho modelov 50-tych rokov. Luxusné kupé 507 ale nebolo veľmi úspešné. Po luxusných automobiloch nebol v povojnovej Európe veľký dopyt. Prerábajúcu automobilku zachránila výroba (pod licenciou) talianskych automobilov Isetta. Miniatúrne vozidlo poháňal vzduchom chladený jednovalec s výkonom 8,8 kW (12 k). Ďalšími úspešnými modelmi zvyšujúcimi zisk automobilky boli 500 a 600. Tie zaznamenali úspechy najmä v Spojených štátoch. V roku 1962 sa začal vyrábať model 1500. Tento sedan s motorom vpredu a zadným náhonom predznamenal ďalší vývoj značky BMW. V 60-tych rokoch automobilka ponúkala modely 1600, 1800 a 2000. Dvojdverové verzie dostali označenie s dvojkou na konci, teda 1502, 1602, 1802 a 2002. V roku 1967 kúpilo BMW spoločnosť Hans Glas BmbH v Dingolfingu, kde postavila svoju druhú továreň. V 70-tych rokoch čakal automobilku rozmach, keď bola v Dingolfingu postavená druhá továreň a celkom štvrtá továreň v Landshutu. V roku 1972 sa objavil prvý sériovo vyrábaný automobil s turbom prepĺňaným motorom – BMW 2002 Turbo, ktorý sa ale nedočkal úspechu kvôli ropnej kríze (vozidlo malo totiž spotrebu 22 l/). História výroby motocyklov oslávila v roku 1973 päťdesiate výročie pre túto dobu bolo vyrobených 500 000 kusov. V tom istom roku sa začala vyrábať prvá generácia radu 5, ktorá nahradila modely 1500 až 2000. V roku 1976 bola predstavená „trojkový“ rad nahradzujúci modely typu 1502 až 2002. Ďalej boli predstavené automobily radu 6 a 7. Potom bol spustený výrobný program motocyklov v Berlíne. V 80-tych rokoch sa predstavila nová generácia „trojkového“ radu (1982), s najvýkonnejším modelom označeným M3. Od roku 1981 sa predáva rad 5 s naftovým motorom (2,4 l). Jeho tretia generácia sa začala predávať v roku 1988.

Ako prvá európska automobilka BMW vzniesla požiadavku na používanie bezolovnatého benzínu, a tak predstavila jeden z prvých európskych vozidiel skatalyzátorom. V roku 1994 kúpilo BMW spoločnosť Rover Group, pod ktorú spadali vozidlá Rover, MG (dnes zaniknuté) a Land Rover. O rok neskôr začala firma dodávať svoje motory BMW Rolls-Royceu pre lietadlo McDonnell Douglas.
Súčasťou koncernu BMW sú aj dcérske spoločnosti ako BMW Technik GmbH, ktorá sa zaoberá vývojom nových automobilov a celkovým výskumom automobilovej dopravy. Ďalšou z nich je BMW M GmbH, ktorá sa zaoberá výrobou športových a pretekárskych automobilov a okruhových špeciálov.

Produkcia 
Ročná produkcia

Produkcia podľa krajiny

Automobily

Súčasné modely 

BMW rad 1, ktorý sa začal vyrábať v roku 2004, je najmenším automobilom BMW, a je dostupné vo verziách kupé/kabriolet (E82/E88) a hatchback (E81/E87). BMW rad 3, automobil strednej triedy vyrábaný od modelového roku 1975, je v súčasnosti vyrábaná jeho piata generácia (E90); modely obsahujú sedan (E90), kombi (E91), kupé (E92) a kabriolet (E93). BMW rad 5 je automobil vyššej strednej triedy, dostupný vo variantoch sedan (E60) a kombi (E61). BMW rad 5 Gran Turismo (F07), ktorý sa začal vyrábať v roku 2010, tvorí segment medzi kombi a crossover SUV.

Vlajkovou loďou automobilky BMW je  BMW rad 7. BMW predstavilo veľa z ich inovácií prvého radu 7, ako je trochu sporný iDrive systém. Rad 7 Hydrogen, má jeden z prvých motorov, ktoré spaľujú vodík a vypúšťajú iba čistú vodnú paru. Posledná generácia (F01) prišla na trh v roku 2009. Na základe platformy radu 5, vznikol BMW rad 6, ktorý  je luxusný grand touringový kupé/kabriolet (E63/E64). 2-sedadlové roadster a kupé modely Z3 a Z4 (E85) boli predávané od roku 2002.

BMW X3 (E83), prvý crossover SUV automobilky BMW (nazývaný SAV alebo "Sports Activity Vehicle" od BMW) prišiel na trh v roku 2003 a má základ v platforme E46/16 radu 3. Na trhu v Európe je uvádzaný ako off-road, ale ťaží z  xDrive systému pohonu všetkých kolies. BMW X5 (E70) je stredne-veľké luxusné SUV (SAV) predávané od roku 2000. 4-sedadlový crossover BMW X6 (E71) sa začal predávať v decembri 2007, a je predávaný ako "Sports Activity Coupe" (SAC) od BMW. BMW X1 (E84) rozširuje modelovú zostavu Sports Activity Series.

 BMW rad 1 (E87) (2004súčasnosť) Hatchback, kupé a kabriolet
 BMW rad 3 (F30) (2012súčasnosť) Sedan, kupé, kabriolet, kombi a GT
 BMW rad 5 (F10) (2010súčasnosť) Sedan a kombi
 BMW rad 5 Gran Turismo (2009súčasnosť) Progressive Activity Sedan
 BMW rad 6 (E63) (2003súčasnosť) Kupé a kabriolet
 BMW rad 7 (F01) (2008súčasnosť) Sedan
 BMW X1 (2009súčasnosť) Compact Crossover SUV/Sports Activity Vehicle (SAV)
 BMW X3 (F25) (2010súčasnosť) Compact Crossover SUV/Sports Activity Vehicle (SAV)
 BMW X5 (E70) (2006súčasnosť) Compact Crossover SUV/Sports Activity Vehicle (SAV)
 BMW X6 (2008 – súčasnosť) Sports Activity Coupe
 BMW Z4 (E89) (2009súčasnosť) Športový roadster

BMW M modely 

Na základe radu 3, M3 definovalo celkom nový trh pre BMW: pretekárske produkčné automobily. Od svojho debutu je M3 známe ako okruhový nadšenec, najmä pre svoju unikátnu geometriu a víťazné motory. Najnovšia platforma poháňaná motorom V8 je k dispozícii od jesene roku 2007 v Európe, a od druhého štvrťroku 2008 v USA v kupé (E92), neskôr kabriolet (E93) a sedan (E90) variantoch. Na základe radu 5, M5 je verzia divízie M poháňaná motorom V10. M6 je verzia divízie M radu 6 a spoločne zdieľa hnacie ústrojenstvo s modelom M5. Z4 M alebo M Coupe/M Roadster je verzia Z4 divízie M. X5M je verzia X5 divízie M a X6M je verzia X6 divízie M. Obidva X5M a X6M zdieľajú rovnaký V8 twin-turbo motor.

Motocykle

Súčasné modely 
Všetky motocykle, ktoré vyrába BMW Motorrad sú vyrábané v závode v Berlíne, hoci niektoré motory sa vyrábajú v Rakúsku, Číne alebo Taiwane.

BMW Motorrad vyrobil v roku 2009 82 631 motocyklov, čo je v porovnaní z rokom 2008, kedy bolo vyrobených 104 220 motocyklov, pokles o 20,7 %. Najznámejší model je R1200GS a podobný R1200GS Adventure, ktorých sa predalo 24 467 kusov – čo je 28 % s ročnej výroby BMW. Súčasná výroba obsahuje rôzne typy hriadeľom, reťazou či remeňom poháňaných modelov od  do . Takisto aj off-roadové, dvojúčelové, športové a cestovné modely.

Motocykle BMW Motorrad sú roztriedené do skupín, kde každej skupine je pridelené predpísmeno. Súčasné skupiny sú:
 Rad F – R2 s objemom , buď s reťazovým alebo remeňovým pohonom. Modely sú F650GS, F800GS, F800R, F800S a F800ST.
 Rad G – jednovalcové motory s objemom od 449 do  s reťazovým pohonom. Modely sú G450X, G650GS (dostupné v niektorých obchodoch), G650 Xmoto, G650 Xchallenge and G650 Xcountry. Motory s objemom  vyrába Kymco na Taiwane. Motorové diely  motorov v 2009 a 2010 boli vyrábané v Rotax v Rakúsku, a motory boli kompletizované v Loncin v Číne.
 Rad R – dvojvalcové boxer motory s objemom  s hriadeľovým pohonom. Modely sú R1200GS, R1200R, R1200RT a R1200S.
 Rad K – štvorvalcové radové motory s objemom od 1 157 do  s hriadeľovým pohonom. Modely sú K1200LT, K1300GT, K1300R a K1300S. V roku 2010, BMW Motorrad oznámil šesťvalcové radové  modely K1600GT a K1600GTL, ktoré vstúpia do výroby v roku 2011 2011.
 S1000RR – športový motocykel s priečne montovaným,  štvorvalcovým radovým motorom.

Súvisiace spoločnosti 

 AC Schnitzer: tuningová firma, ktorá sa špecializuje na automobily BMW.
 Alpina: výrobca motorov, ktorý vyrába automobily na základe vozidiel BMW.
 Automobilwerk Eisenach
 Breyton: tuningový výrobca, ktorý sa špecializuje na automobily BMW.
 Dinan Cars: tuningová firma, ktorá sa špecializuje na automobily BMW a MINI.
 G-Power: tuningová firma, ktorá sa špecializuje na automobily BMW.
 Glas
 Hamann Motorsport: motorový, stylingový a tuningový špecialista, ktorý vyrába vozidlá na základe automobilov BMW.
 Hartge: tuningová firma, ktorá sa špecializuje na automobily BMW, MINI a Range Rover.
 Husqvarna Motorcycles
 Land Rover: predaný Fordom a odkúpený indickou automobilkou Tata; súčasný Range Rover bol vyvinutý počas vlastníctva BMW, a až donedávna bol poháňaný benzínovým 4,4-litrovým V8 motorom a BMW naftovým 3,0-litrovým R6 motorom.
 MINI: malý hatchback inšpirovaný originálnym Mini.
 MK-Motorsport: tuningová firma, ktorá sa špecializuje na automobily BMW.
 Racing Dynamics: tuningová firma a výrobca motorov, ktorý sa špecializuje na automobily BMW.
 Rolls-Royce Motor Cars
 Rover: Vlastnený BMW medzi rokmi 19942000, BMW udržalo Mini po odpredaji zvyšku spoločnosti (pozri MG Rover Group).
 Turner Motorsport: Severoamerická spoločnosť, ktorá sa špecializuje na tuning automobilov BMW pre normálne aj pretekárske použitie. Po továrenskej podpore Schnitzer Motorsport tímu, Turner Motorsport vstúpil s najvyšším počtom modelov BMW v profesionálnych pretekoch.

Pozri aj 
 Centrálne budova BMW
 BMW Tower
 iDrive

Referencie

Iné projekty

Externé odkazy 
 BMW Group International
 BMW International Website

 
Nemecké automobilky
Podniky založené v 1916
Rodinné podniky